
40 DR.30.11.2006 

 

12.49 tgh. 

 Dato' Dr. Wan Hashim bin Wan Teh [Gerik]:  Terima kasih Tuan Pengerusi.  
Izinkan saya memulakan dengan serangkap pantun yang berkaitan dengan Butiran 
030000. 

 Yang korek itu kendi, 
  Yang merah itu saga, 

 Yang baik itu budi, 
  Yang indah itu bahasa. 

Jadi saya mengambil kesempatan ini mengucapkan tahniah dan setinggi-tinggi 
sanjungan kepada Yang Berhormat Menteri yang telah membuat kenyataan bahawa 
nama-nama di Putrajaya itu akan ditukar, akan dimelayukan. Tahniah dan syabas!  
Saya minta satu lagi perkataan kalau boleh, Yang Berhormat Menteri, melihat 
bagaimana dengan budget, perkataan Melayunya belanjawan yang telah kita gunakan 
puluhan tahun lamanya.   

Butiran yang kedua, 050000 – Muzium dan Antikuiti, tepat sekali bahawa tidak 
lama lagi kita akan mendapat satu Istana Negara yang baru, jadi kemungkinannya kita 
dapat ataupun cadangan supaya Istana Negara yang ada sekarang ini kita jadikan 
sebagai mungkin Muzium Diraja sekurang-kurangnya atau paling tepat sekalilah kerana 
ini simbol kerajaan kita, raja berperlembagaan. 

Perkara ketiganya, Butiran 070000 – Jabatan Warisan Negara. Saya juga 
menyanjung tinggi dan mengalu-alukan kenyataan yang dibuat oleh menteri bahawa 
Kementerian KeKKWa akan berpindah ke Bangunan Sultan Sulaiman, saya kira dan 
saya harapkan kementerian-kementerian lain juga, lebih-lebih lagi di peringkat negeri 
juga kenapa tidak kita gunakanlah bangunan-bangunan warisan lama itu untuk 
dijadikan pejabat kerajaan kita.  Tahniah diucapkan. 

Yang satu lagi, Kecemerlangan Seni – Butiran 110500, juga amat 
menggembirakan kita, di mana anak kelahiran daripada Istana Budaya iaitu Puteri 
Gunung Ledang mendapat sambutan yang begitu hangat dan diterima oleh masyarakat 
antarabangsa di Singapura sebagai bertaraf dunia. Jadi kita harapkan agar  KeKKWa 
dan Istana Budaya dapat melahirkan setiap tahun sekurang-kurangnya satu teater 
seperti sama tarafnya dengan Puteri Gunung Ledang. 

Akhirnya, Tuan Pengerusi, Butiran 100000 – FINAS di mana pada masa-masa 
lalu diadakan Pertandingan Menulis Skrip Filem. Jadi diharapkan perkara atau hal 
seperti ini diteruskan tetapi saya rasa kita amat kekurangan skrip mengenai filem-filem 
patriotik.  Maka kemungkinannya kita akan galakan para penulis kita menulis filem-filem 
patriotik. Akhir kata, saya ingin menyampaikan dua rangkap pantun; 

 
 Pisang emas dibawa belayar, 

  Di dalam bakul untuk dijunjung, 
 Kita bekerja tidak minta dibayar, 

  Kita berjuang tidak minta disanjung. 

Dan akhirnya ini istimewa di atas penghargaan dan sumbangan yang 
diberikan oleh KeKKWa dengan menterinya sendiri, maka; 

 
 Kalau belayar merentas samudera, 

  Berlepas di teluk menyusuri pantai, 
 Berhenti berkelah di Lubuk Cina, 

  Kalau mencari Menteri KeKKWa, 
 Pertama elok, kedua pandai, 

  Datuk Seri Rais tepat orangnya. 

Sekian, terima kasih.  Saya menyokong. 

Tuan Pengerusi [Datuk Lim Si Cheng]:  Yang Berhormat bagi Bagan. 

12.53 tgh. 

Tuan Lim Hock Seng [Bagan]: Terima kasih Tuan Pengerusi. Butiran 030000 
– Kebudayaan.  Saya ingin bertanya kepada Yang Berhormat Menteri, adakah kerajaan 
boleh memperakukan dan menggalakkan Tarian Singa.  



12.49 tgh. Dato' Dr. Wan Hashim bin Wan Teh [Gerik]: Terima kasih Tuan Pengerusi. Izinkan saya memulakan dengan serangkap pantun yang berkaitan dengan Butiran 030000. Yang korek itu kendi, Yang merah itu saga, Yang baik itu budi, Yang indah itu bahasa. Jadi saya mengambil kesempatan ini mengucapkan tahniah dan setinggi-tinggi sanjungan kepada Yang Berhormat Menteri yang telah membuat kenyataan bahawa nama-nama di Putrajaya itu akan ditukar, akan dimelayukan. Tahniah dan syabas! Saya minta satu lagi perkataan kalau boleh, Yang Berhormat Menteri, melihat bagaimana dengan budget, perkataan Melayunya belanjawan yang telah kita gunakan puluhan tahun lamanya. Butiran yang kedua, 050000- Muzium dan Antikuiti, tepat sekali bahawa tidak lama lagi kita akan mendapat satu Istana Negara yang baru, jadi kemungkinannya kita dapat ataupun cadangan supaya Istana Negara yang ada sekarang ini kita jadikan sebagai mungkin Muzium Diraja sekurang-kurangnya atau paling tepat sekalilah kerana ini simbol kerajaan kita, raja berperlembagaan. Perkara ketiganya, Butiran 070000- Jabatan Warisan Negara. Saya juga menyanjung tinggi dan mengalu-alukan kenyataan yang dibuat oleh menteri bahawa Kementerian KeKKWa akan berpindah ke Bangunan Sultan Sulaiman, saya kira dan saya harapkan kementerian-kementerian lain juga, lebih-lebih lagi di peringkat negeri juga kenapa tidak kita gunakanlah bangunan-bangunan warisan lama itu untuk dijadikan pejabat kerajaan kita. Tahniah diucapkan. Yang satu lagi, Kecemerlangan Seni- Butiran 110500, juga amat menggembirakan kita, di mana anak kelahiran daripada Istana Budaya iaitu Puteri Gunung Ledang mendapat sambutan yang begitu hangat dan diterima oleh masyarakat antarabangsa di Singapura sebagai bertaraf dunia. Jadi kita harapkan agar KeKKWa dan Istana Budaya dapat melahirkan setiap tahun sekurang-kurangnya satu teater seperti sama tarafnya dengan Puteri Gunung Ledang. Akhirnya, Tuan Pengerusi, Butiran 100000- FINAS di mana pada masa-masa lalu diadakan Pertandingan Menulis Skrip Filem. Jadi diharapkan perkara atau hal seperti ini diteruskan tetapi saya rasa kita amat kekurangan skrip mengenai filem-filem patriotik. Maka kemungkinannya kita akan galakan para penulis kita menulis filem-filem patriotik. Akhir kata, saya ingin menyampaikan dua rangkap pantun; Pisang emas dibawa belayar, Di dalam bakul untuk dijunjung, Kita bekerja tidak minta dibayar, Kita berjuang tidak minta disanjung. Dan akhirnya ini istimewa di atas penghargaan dan sumbangan yang diberikan oleh KeKKWa dengan menterinya sendiri, maka; Kalau belayar merentas samudera, Berlepas di teluk menyusuri pantai, Berhenti berkelah di Lubuk Cina, Kalau mencari Menteri KeKKWa, Pertama elok, kedua pandai, Datuk Seri Rais tepat orangnya. Sekian, terima kasih. Saya menyokong. Tuan Pengerusi [Datuk Lim Si Cheng]: Yang Berhormat bagi Bagan. 12.53 tgh. Tuan Lim Hock Seng [Bagan]: Terima kasih Tuan Pengerusi. Butiran 030000 - Kebudayaan. Saya ingin bertanya kepada Yang Berhormat Menteri, adakah kerajaan boleh memperakukan dan menggalakkan Tarian Singa.